Приложение № 4

**Критерии и методология**

**за оценка на проектни предложения**

**по процедура за подбор на проекти BG14MFPR001-2.002 „Продуктивни инвестиции и иновации в аквакултурите“**

**Приоритет 2** „Насърчаване на устойчиви дейности в областта на аквакултурите, преработката и предлагането на пазара на продукти от риболов и аквакултури, като по този начин допринася за продоволствената сигурност в Съюза“.

**Специфична цел: 2.1.** „Насърчаване на устойчивите дейности, свързани с аквакултурите, по-специално чрез укрепване на конкурентоспособността на производството на аквакултури, като същевременно се гарантира, че дейностите са екологично устойчиви в дългосрочен план“.

**I. Методология за оценка на проектни предложения:**

Оценяват се само проектни предложения, получени чрез системата ИСУН.

Оценката се извършва на база критерии, съдържащи се в Условията за кандидатстване, утвърдени от ръководителя на Управляващия орган (УО) на Програма за морско дело, рибарство и аквакултури (ПМДРА).

Методологията и критериите не подлежат на изменение по време на провеждането на оценката.

Оценката на проектните предложения се извършва от комисия, назначена със заповед на Ръководителя на УО на ПМДРА , в двуседмичен срок от крайния срок за подаването им.

Комисията оценява и класира проектните предложения до 3 месеца от нейното назначаване, а когато процедурата чрез подбор е открита с два или повече срока за подаване на проектни предложения – до 3 месеца за всяко отделно производство.

Оценката включва:

1. Административно съответствие и допустимост;

2. Техническа и финансова оценка.

Проверява се, дали проектното предложение отговаря на всички критерии, като за всеки критерий се поставя оценка "Да", "Не" или "Неприложимо".

В случай на установена в процеса на оценка липса на документи и/или други нередовности, на проектното предложение, УО на ПМДРА уведомява кандидата за тях, като определя срок за отстраняването им, който не може да бъде по-кратък от една седмица.

По време на оценката на проектното предложение, комуникацията с кандидата и отстраняването на установени нередовности по подаденото проектно предложение, ще се извършват електронно чрез профила на кандидата в ИСУН, от който е подаден съответният проект.

Въз основа на резултатите от оценката, комисията изготвя оценителен доклад съгласно чл. 35 от ЗУСЕФСУ.

**II. Критерии за оценка.**

**1. Административно съответствие и допустимост:**

|  |  |  |
| --- | --- | --- |
|  | | **ДА / НЕ / НЕПР** |
| 1. | Проектното предложение е подадено по реда, определен от УО на ПМДРА в т. 23 от Условия за кандидатстване по настоящата процедура. |  да  не |
| 2. | Бизнес планът е попълнен в лева и е използван зададеният образец съгласно Условия за кандидатстване по настоящата процедура. |  да  не |
| 3. | Във формуляра за кандидатстване са попълнени съответните индикатори, посочени в т. 7 от Условията за кандидатстване по настоящата процедура, които са релевантни на заложените в проекта дейности. |  да  не |
| 4. | Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура. |  да  не |
| 5. | Кандидатът е допустим съгласно изискванията в т. 11 от Условия за кандидатстване по настоящата процедура. |  да  не |
| 6. | Включените в проекта дейности са допустими за финансиране съгласно изискванията в т. 13 от Условия за кандидатстване по настоящата процедура. |  да  не |
| 7. | Предвидените разходи в проектното предложение са допустими съгласно изискванията в т. 14 от Условия за кандидатстване по настоящата процедура. В случай на наличие на недопустими разходи същите са установени и редуцирани. |  да  не |
| 8. | Териториалният обхват за изпълнение на проекта съответства на посочения в т. 5 от Условията за кандидатстване по настоящата процедура. |  да  не |
| 9. | Проектното предложение допринася за постигане на специфичните цели по приоритета на Съюза, предвидени в член 26, параграф 1,буква а на Регламент 2021/1139. |  да  не |
| 10. | Срокът за изпълнението на проектното предложение е съобразен с максималния срок, указан в т. 18 от Условията за кандидатстване по настоящата процедура. |  да  не |
| 11. | Отстраняването на нередовностите по проектното предложение не е довело до подобряване на качеството му. |  да  не  непр. |
| 12. | Представени са доказателства за изискуемия административен и оперативен капацитет. |  да  не |
| 13. | Представен е технологичен проект разработен в съответствие с изискванията на Ръководство на Управляващият орган на Програма за морско дело, рибарство и аквакултури 2021-2027 за изискванията към технологичния проект при инвестиции в обекти за аквакултури, обосноваващи дейностите и разходите, за които се кандидатства в проектното предложение (Приложение № 22 към Условията за кандидатстване) съгласно представеното Експертното заключение за технологичния проект. |  да  не |
| 14. | Технологичният проект е изготвен и/или подписан от специалист с образование, съгласно изискванията на Условията за кандидатстване по настоящата процедура и Приложение № 22 към тях съгласно представеното Експертното заключение за технологичния проект. |  да  не |
| 15. | Експертното заключение за технологичния проект гласи, че същият съответства на всички изисквания в Приложение № 22 към Условията за кандидатстване |  да  не |
| 16. | Операциите не са били физически завършени или изцяло осъществени преди подаването на проектното предложение, независимо дали всички свързани плащания са направени от кандидата или не. |  да  не  непр. |
| 17. | Количеството произвеждана продукция, заложена в технологичния проект съответства на количеството произвеждана продукция, заложена в бизнес плана и условията в обекта за аквакултури и производствения му капацитет го позволяват. Налице е пряка връзка между технологичния проект и бизнес плана в проектното предложение, т.е. приходите от произведените количества аквакултури съответстват и произтичат от планираната за производство продукция. |  да  не |
| 18. | Капацитетът и предназначението на предвидените за закупуване обслужващи средства отговаря на капацитета на производствената програма и съответства на нуждите на стопанството съгласно Приложение 2 от Ръководство на Управляващия орган на Програма за морско дело, рибарство и аквакултури 2021-2027 за изискванията към технологичния проект при инвестиции в обекти за аквакултури. |  да  не  непр. |
| 19. | Общата стойност на безвъзмездната финансова помощ не надвишава определения максимален размер съгласно Условията за кандидатстване по настоящата процедура и не е под определения минимален размер |  да  не |
| 20. | Проектът е икономически жизнеспособен съгласно приложения бизнес-план. |  да  не  непр. |
| 21. | Проектното предложение е в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола. |  да  не |
| 22. | Проектното предложение е в съответствие с отключващо условие „Ефективното прилагане и изпълнение на Хартата на основните права“ (Хартата), съгласно член 15 на Регламент (ЕС) 2021/1060 по отношение на обхвата и метода на изпълнение на проекта.  На етапа на оценка на заявлението за кандидатстване, съответствието на проекта с Хартата следва да се разбира като липса на противоречие между условията на проекта и изискванията на Хартата или като неутралност на тези изисквания по отношение на обхвата и съдържанието на проекта. |  да  не |
| 23. | Проектното предложение е в съответствие с отключващо условие Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета по отношение на обхвата на проекта, метода на изпълнение и кандидата.  На етапа на оценка на заявлението за кандидатстване, съответствието на проекта с посочената конвенция следва да се разбира като липса на противоречие между условията на проекта и изискванията на същата конвенция или като неутралност на тези изисквания по отношение на обхвата и съдържанието на проекта. |  да  не |
| 24. | Дейностите, за които се кандидатства постигат целите на специфична цел 2.1. Насърчаване на устойчивите дейности, свързани с аквакултурите, по-специално чрез укрепване на конкурентоспособността на производството на аквакултури, като същевременно се гарантира, че дейностите са екологично устойчиви в дългосрочен план на ПМДРА. |  да  не |
| 25. | Индикаторите в проектното предложение съответстват на дейностите, за които се кандидатства. |  да  не |
| 26. | Разходите по проекта са пропорционални и съответстват на крайния резултат от изпълнението на дейностите по проекта. |  да  не |
| **При несъответствие с някое от посочените изисквания, проектното предложение се отхвърля!** | | |

**2. Техническа и финансова оценка**

|  |  |  |
| --- | --- | --- |
| **№** | **Критерий** | **Точки** |
| 1. | Вид на предприятието - микро или малко. | **5** |
| 2. | Създаване на нови работни места: |  |
| - едно работно място; | **1** |
| - от 2 до 5 работни места; | **3** |
| - над 5 работни места. | **5** |
| 3. | Запазване на съществуващи работни места в стопанството за аквакултури. | **5** |
| 4. | Основна дейност от производство на аквакултури – (за предходните три години поне 50% от приходите на кандидата са от аквакултурно производство). | **10** |
| 5. | Подобряване на енергийната ефективност (подобряване на енергийната ефективност в сградите и използване на интелигентни технологии за намаляване на потреблението на енергия). | **20** |
| 6. | Подобряване на безопасността и условията на труд | **5** |
| 7. | Инвестиции, насочени към развитие на устойчиви аквакултурни производства с ниско влияние върху околната среда (механизми за улавяне на СО2, повишаване на качеството на водата, намаляване на въздействието върху хидроморфологията и др.) | **20** |
| 8. | Инвестиции в отглеждане на биологични аквакултури и на нискотрофични аквакултури, в това число водорасли и безгръбначни | **10** |
| 9. | Иновации в стопанството (нови продукти, услуги, процеси, бизнес модели или методи, патент, полезен модел или ноу-хау) | **20** |
| 10. | Провеждане на обучения за повишаване на знанията, уменията и изграждане на капацитет на заетите в предприятията (включително обучения в чужбина за обмен на опит). | **5** |
| 11. | Стопанства, попадащи в зони по НАТУРА 2000 | **10** |
| 12. | Проектът се изпълнява в обект за производство на аквакултури с регистрация по чл. 25 от Закона за рибарството и аквакултурите за развъждане и отглеждане на риба и други водни организми **за период над 15 години**. | **10** |
| 13. | Проектът включва инвестиции за проследимост на продуктите от аквакултури чрез дигитализация на процеса. | **20** |
| 14. | Проектът включва дейности по диверсификация в производството на нови видове аквакултури или въвеждане на допълнителни към производството дейности. | **20** |
| **Общ брой точки:** | | **165** |

Проектните предложения, **получили минимум 50 точки** на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на общия размер на общия бюджет по процедурата.

В случай, че проектното предложение получи по-малко от 50 точки, проектното предложение се отхвърля.

За проектни предложения, които са получили еднакъв брой точки на етап „Техническа и финансова оценка“, класирането ще се извърши по реда на подаване на проектните предложения в ИСУН.